jkorsvik/nowiki_second_scrape_merged huggingface dataset:
Telys

Telys er lave levende lys som er brede nok til å stå på egen hånd. Telys kan brukes til å varme mat og drikke, som pynt, eller til å skape atmosfære.
De senere årene har det også kommet LED-telys (med engangs- eller oppladbare batterier) slik at man unngår avgasser samt brannfaren assosiert med åpen flamme.


== Utforming ==

Telys er laget  av brennbar voks som ofte smelter helt under oppvarming, for eksempel stearin, parafin eller vegetabilsk fett. De er dermed en enklere form for oljelampe. Lysmassen kan være hvit, farget, eller tilsatt godlukt.
Selve lyset sitter gjerne oppi en tettsittende beholder, tradisjonelt av aluminium, senere også plast. Plasten er gjerne gjennomsiktig, slik at en ser mer av lyset, ofte farget.
Veken er som regel festet nederst i lyset med en liten metallholder.


== Bruk ==

Telys kan brukes som te-lys, det vil si til å holde te eller annen drikke varm, varme matretter og særskilte retter som fondue.

En kan plassere telys på mange ulike flater, både i ei rekke ulike telysestaker, på bakken eller i snølykter. Slik kan en bruke dem til å gi ulike effekter. En bruker blant annet telys til å skape hygge hjemme  eller ute, og som kirkelys.


== Brannfare ==
Som med alle andre levende lys bør en ikke bruke brennende telys uten tilsyn på grunn av brannfaren. Brennbare dekorasjoner eller flater lyset står på kan ta fyr. Siden telys er lette å plassere hvor en vil, er det også lett å sette dem på et utrygt sted, eller å sette for mange sammen slik at de tilsammen forårsaker overoppheting. Det finnes også eksempler på at plastholdere til telys har tatt fyr.


== Kilder ==
Svendsen, Roy Hilmar (25.02.2009), «Her eksploderer Ikea-lysene», NRK Hordaland, http://www.nrk.no/nyheter/distrikt/hordaland/1.6498066 
Øverbø, Solfrid Leirgul; Boyesen, Britt (17.11.2009), «Vil forby brannfarlige telys», NRK Telemark, http://www.nrk.no/nyheter/distrikt/ostafjells/telemark/1.6868348
Lyngen/Karnes Idrettslag

Lyngen/Karnes Idrettslag er et idrettslag fra Lyngen i Troms som blant annet driver fotball, ski, sykkel og friidrett. Seniorlaget i fotball spiller i 2022 i 4. divisjon avdeling Troms.


== Historikk ==
Lyngen/Karnes, eller L/K som laget også er kjent som, er resultatet av en sammenslåing mellom de to gamle rivalklubbene Karnes Idrettslag og Lyngen Idrettslag – begge stiftet i 1933. Idrettslagene ble formelt fusjonert i 1990, da klubbens fotballag overtok divisjonsstatusen til Lyngen ILs fotballavdeling.


== Idretter ==


=== Fotball ===
Lyngen/Karnes spilte sin første sesong i seriesystemet i 1990 på nivå fire, etter å ha overtatt divisjonsstatusen til Lyngen IL, som rykket ned fra nivå 3 i 1989. Karnes IL rykket for øvrig ned til nivå 5 i 1989. I mange år spilte laget på nivå 3 eller var blant topplagene på nivå 4. I 2014 spilte klubben på nivå 5 for første gang. I 2016 vant laget 4. divisjon avdeling Troms og ble KM-mestre. Grunnet omlegging av seriesystemet ble det imidlertid ikke opprykk til 3. divisjon. L/K har dermed spilt de siste sesongene i 4. divisjon avdeling Troms. L/K har også et B-lag, som spiller i 6. divisjon i 2022.


==== A-stallen 2022 ====
Oppdatert per 18. oktober 2022
Kaptein: Kristian Bjørn Hansen


==== Trenerteam 2022 ====
Hovedtrener : Markus Karlsen Skogheim
Hjelpetrener: Oskar Kleveland Leiros (spillende)


==== Årets spiller ====
Hver sesong kåres årets beste A-lagsfotballspiller av idrettslaget:


==== L/K-toppscorere gjennom tidene (fom. 1990) ====
Oppdatert per 18. oktober 2022
Steffen Dreyer 280 mål
Jørn Henriksen 150 mål
Rune Lillevik 147 mål


== Kjente fotballspillere ==


== Referanser ==


== Eksterne lenker ==
Offisielt nettsted 
Geitnes Stadion - Nordic Stadiums
Polleidet Stadion - Nordic Stadiums
Brossvik

Brosvik eller Brosvika er et sted som ligger i Gulen kommune i Sogn og Fjordane nær Rutledal. Brosvik ligger 10 mil fra Bergen og 10 mil fra Førde. Det har vært bosetning i området siden jernalderen. I dag er det fastboende i fem hus.


== Navnet ==
Navnet uttales brå´ssvikja og er antakelig ikke brukt til gårdsnavn andre steder i Norge. I 1567 ble det skrevet Brodzug, i 1603 Brossvig, i 1667, Brassvig og i 1723, Brosvig. Navnet kommer trolig av Brotsvik: bakkebrot eller bratt skråning.


== Historie ==
I Grimhidlane ble det funnet aske, kull og bein, så helleren har trolig vært bosted i gammel tid. 
På Brosviksåta ble det i 1928 funnet en eldstein av kvartsitt.Brosvik fikk rutestopp av Fylkesbaatane i 1937.  Veien til Rutledal bel åpnet i 1961, og til Vatne og Sygnefest i 1968.


== Gården Brosvik ==
Gården Brosvik ligger på fastlandet like ved en liten bukt vest for Rutledal. Før i tiden hørte det setre til gården, men seterveien var lang, så de er nedlagt. I 1657 nevnes Olle Brusuig og Anders Brosuig.
Matrikkelen fra 1723 forteller at brukerne hette Knut og Anders, at gården lå ved sjøen syv mil fra Bergen, at den hadde vedskog og furuskog til husbruk. Hjemmejorden ble utskiftet i 1920 og utmarken i 1990.Det er blitt skilt ut en rekke underbruk blant annet Utgjære i 1864, Smådalen midt på 1800-tallet og Fjellet omtrent på samme tid. Flere av disse plassene har først vært husmannsplasser.Trude Brosvik og Halvor Langeseth tok over bruket i 1984.


== Referanser ==


== Litteratur ==
Kleiva, Ivar; Gulen i Gammal og ny tid, Gulen Kommune 1996,


== Eksterne lenker ==
Brosvik Gard
Sakarja, far til Johannes

Sakarja (hebraisk: זכריה Zəḵaryāh; gresk: Ζαχαρίας, på norsk også kalt Sakarias) er i Det nye testamente faren til Døperen Johannes. Lukasevangeliet er den eneste boken i Bibelen der han nevnes. Han mottok en profetisk visjon av erkeengelen Gabriel som fortalte for ham om Johannes' forestående fødsel. Deretter ble Sakarias stum, men han ble fylt av profetiske ord da Johannes skulle navngis.
Sakarias var gift med Elisabet. Sakarias var prest i tempelet i Jerusalem. Ingen barn hadde han og hans hustru fått og det var en stor sorg for dem begge. Men en dag kom engelen Gabriel til Sakarias og sa at han skulle bli far. Sakarias uttrykte tvil om budskapet, og engelen kunngjorde da at Sakarias skulle forbli stum helt til barnet var født. Sakarias' stumhet skulle være et tegn på at erkeengelen Gabriels ord var sanne.


== Sakarjas lovsang ==
Sakarjas lovsang, eller Benedictus, etter åpningsordene Benedictus Dominus («Lovet være Herren»), er en bibelsk salme som står i åpningskapittelet i Evangeliet etter Lukas.Benedictus Dominus er høydepunktet i laudes, tidebønnen om morgenen. Tidlig i middelalderen var Benedictus Dominus lest eller sunget på det sted i den franske messe der Gloria in Excelsis deo senere fikk fast plass.
Mange komponister har skrevet musikk til Benedictus Dominus. Betegnelsen «Benedictus» kan for øvrig også vise til Benedictus qui venit, som er de innledende ordene i den latinske versjonen av Markusevangeliets kapittel 11, vers 9.


== Referanser ==


== Litteratur ==
(de) Christoph Schmitt: «Zacharias» i Biographisch-Bibliographisches Kirchenlexikon (BBKL). Bind 17, Herzberg 2000, ISBN 3-88309-080-8, sp. 1577–1578.
Martin Hasitschka: Zacharias. I: Josef Hainz o. a. (utg.): Personenlexikon zum Neuen Testament. Patmos, Düsseldorf 2004, ISBN 3-491-70378-6, S. 313 f.
Bakurim

Bakurim eller Bahurim («Unge menn»)  var en landsby i oldtidens Israel i området til Benjamins stamme som lå øst for Jerusalem langs vegen til Jordandalen, ikke langt fra Oljeberget. Det var det stedet hvor Palti, sønn av Lajisj fra Gallim, som kong Saul hadde gitt sin datter Mikal til, kom til da hans hustru Mikal ble tatt fra ham og gitt tilbake til David, hennes første ektemann. Palti fulgte gråtende etter Mikal helt til de kom til Bakurim hvor han ble om han gå hjem, hvilket han gjorde.Bakurim er nevnt flere ganger i fortellingene om David, blant annet i løpet av Davids flukt fra Absalom: «Da kong David nådde fram til Bahurim, kom det en mann ut av byen. Mannen var i slekt med Saul. Han het Sjimi og var sønn av Gera. Mens han gikk, forbannet han David. Og han kastet stein både etter kongen og alle hans menn, enda hele hæren og alle krigsheltene gikk med ham både på høyre og venstre side.» Bakurim var også stedet hvor levittene Jonatan og Ahimaas skjulte seg. Med unntaket av nevnte Sjimi, er Asmavet, en av Davids helter, den eneste andre fra dette stedet som er nevnt i den hebraiske Bibelen.Talmud har identifisert Bakurim med et sted som tilsvarer dagens Almit, bortimot en og halv km bortenfor `Anata fra Jerusalem. Det er også lokalisert ved dagens Ras et-Tmim, øst for Scopusfjellet i nærheten av Jerusalem.


== Referanser ==
Kaleb (sønn av Jefunne)

Kaleb, sønn av Jefunne, var en viktig person i forbindelse med ørkenvandringen og inngangen i det lovede land. Da Moses sende ut tolv speidere til det lovede land, ble Josva sendt for Efraim og Kaleb for Juda. Disse to kom med en positiv tilbakemelding, mens de ti andre kom tilbake og klaget over hvor vanskelig det virket å erobre landet. Da israelittene begynte å følge opp klagingen til de ti speiderne, ble det bestemt at de skulle vandre 40 år i ørkenen. De to speiderne ble imidlertid velsignet.
Josva overtok ledelsen etter Moses og førte folket inn i det lovede land. Kaleb nevnes så som en viktig person i hans funksjonstid. Kaleb lovte at den som erobret et bestemt landområde, skulle få hans datter til kone. Det ble hans egen nevø Otniel som gjorde det. Otniel ble også den første dommeren etter Josva.


== Referanser ==
Edvard Skagestad

Edvard Skagestad (født 6. juli 1988) er en norsk fotballspiller som fra 5. mars 2021 er klubbløs.Midtstopperen spilte for Follo fra 2006 til 2010. Før sesongen 2011 signerte Skagestad en treårig kontrakt for Aalesunds Fotballklubb. Edvard Skagestad har tidligere spilt i Ås IL Fotball. 
Edvard Skagestad ble tatt med i troppen til G18-landslaget under EM-kvalifiseringen i 2006 og spilte to kamper med flagget på brystet mot Bulgaria. Skagestad er en blant få som har spilt to cupfinaler på rad. Sammen med Follo FK tapte han cupfinalen i NM i fotball 14. november 2010 mot Strømsgodset. Allerede året etter, 6. november 2011, fikk han sin revansj da han ble Norgesmester med AaFK. Midtstopperen spilte midtspiss størstedelen av kampen. 5. januar signerte han for FFK.


== Referanser ==


== Eksterne lenker ==
(en) Edvard Skagestad – Transfermarkt 
(en) Edvard Skagestad – Soccerway 
(no) Edvard Skagestad – Norges Fotballforbund 
(en) Edvard Skagestad – FBref
The Radio Waves Goodbye

The Radio Waves Goodbye er et musikkalbum med John Macaluso & Union Radio, utgitt i 2007. Dette er bandets første plate.


== Sporliste ==
«Soul In Your Mind»
«Mother Illusion»
«Prayer Pill»
«Dissolved»
«Gates to Bridges»
«Shimmering Gray»
«T-34»
«Starring 'Pain'»
«Pretzel» (trommesolo)
«Yesterday I'll Understand»
«The Six Foot Under Happy Man»
«Things We Should Not Know»
«Away With Words»
Ab und zu (album)

Ab und zu er et musikkalbum med Anne-Marie Giørtz og Ab und Zu, utgitt i 1989. Dette er bandets debutalbum.


== Sporliste ==
«At the Carneval» – 5:11
«Day by Day» – 4:47
«A Better Way» – 5:11
«Early Morning in the Spring» – 4:53
«Taking the Easy Way Out» – 4:35
«Blue Walls» – 4:19
«Selling Our Secrets» – 4:32
«Sapp Ho's Song» – 4:00
«Thought for Autumn» – 4:16
«Call Me» – 5:27
«Your Machine» – 1:23
«It's Not Your Night» – 3:27


== Personell ==
Anne-Marie Giørtz: vokal
Eivind Aarset: gitar
Olaf Kamfjord: bass
Ole Henrik Giørtz: keyboard og bakgrunnsvokal
Paolo Vinaccia: trommer, perkusjonGjestemusikere

Bendik Hofseth: tenorsaksofon på «At the Carneval», «Day by Day» og «Call Me»
Nils Petter Molvær: trompet på «At the Carneval», «Day by Day» og «Call Me»


== Eksterne lenker ==
Ab und zu på Discogs.com
Ab und zu på Allmusic.com
Tigers of Pain

Tigers of Pain er et musikkalbum med Anne-Marie Giørtz, utgitt i 1985.


== Sporliste ==
«Never Growing Up»
«Tigers of Pain»
«Your Machine»
«Sadie May Play»
«In a Dream»
«On Diverse Deviations»
«The Lonesome Monster»
«My Life Has Turned to Blue»
«You Make Me So Nervous»
«Thirteen Devils»
«Given Time»
Røvasshøgda

Røvasshøgda er en ås i Rømskog i Aurskog-Høland kommune i Viken. Den har en høyde på 327 meter over havet. Åsen ligger i Hølvannet naturreservat.


== Referanser ==
Trygve Wergeland

Trygve Hansson Wergeland (født 14. mars 1909, død 29. mai 1979) var en bonde og industrigründer fra gården Steine ved Halsvik i Gulen kommune.


== Unge år ==
Som ung reiste Trygve Wergeland til Calgary i Canada, men vendte tilbake til Steine i Gulen igjen i 1929. I 1934 fikk Trygve skøyte på farsgården.
I 1930-åra begynte Wergeland å engasjere arbeidsfolk som rev og klargjorde tomter i Bergen. De ble kalt ”Wergelandsgjengen” og var kjent for å være tøffe og effektive. Dette fortsatte han med frem til annen verdenskrig kom til landet i 1940.
Trygve Wergeland giftet seg i 1937, og han og kona fikk seks barn sammen. Ett av dem var Hans Harry Wergeland.


== Sementproduksjon ==
Allerede i 1939 kjøpte han seg lastebil, og fikk kjøpt skøyte på nabogården til Steine i 1944. I 1947, da Wergeland var i gang med å bygge ny låve på gården, oppdaget han store sandforekomster på Steine. Dette kom godt med for å blande betong som de trengte til låven, og utviklet seg etter hvert til det som skulle bli bedriften Halsvik Cementstøperi.
I 1955 startet han offisielt med produksjon av sementstein. Utstyret ble stadig forbedret etter hvert som produksjonen og økonomien økte. Han startet å bygge om låven på Steine til installering av betongblokkproduksjon i 1956.


== Ny generasjon ==
I 1962 tok sønnen Hans Harry Wergeland over som daglig leder i sementstøperiet. Han investerte bl.a. i bygningene til fiskemessa i Bergen, som han rev og solgte. Pengene ble bl.a. brukt til innkjøp av nye, moderne maskiner til bedriften. I 1971 kjøpte Hans og kona Sølvi ut Trygve Wergeland fra bedriften.
I 1978 fikk Trygve Wergeland oppleve at bedriften begynte med taksteinproduksjon, noe den har fortsatt med helt frem til i dag. Bedriften er nå flyttet fra Steine til Sløvåg, har vokst enormt i omfang og fått navnet Wergeland-Halsvik AS.
Trygve Wergeland døde i Gulen i 1979. 


== Eksterne lenker ==
Sogn og Fjordane fylkesleksikon om Trygve Hansson Wergeland.
Dalsøyra Skole sin side om Wergeland Holding på Geoatlas.no
Jehud

Jehud (i betydningen «Priset») var et sted i oldtidens Israel. Stedet befant seg i området til Dans stamme, i henhold til Josvas bok i den hebraiske Bibelen, som et sted som lå på området til Dans stamme, navngitt sammen med Bene-Berak og Gat-Rimmon.
Det er antatt at det var lokalisert på samme sted som den tidligere arabiske landsby El Yehudiye eller dagens israelsk by Yehud, rundt 13 km øst for Jaffa. Levningene av El Yehudiye er i dag innenfor sentrum av Yehud. Det er også antatt at dette var det samme stedet som ble kalt for Azuru av den assyriske kongen Sankerib.


== Referanser ==
Jutta Leerdam

Jutta Monica Leerdam (født 30. desember 1998) er en nederlandsk skøyteløper.
I sesongen 2016/2017 ble Leerdam juniorverdensmester under Junior-VM på skøyter 2017 i Helsingfors. Hun forsøkte å kvalifisere seg for det nederlandske laget til Vinter-OL 2018, men nådde ikke opp. I 2019 ble hun nederlandsk mester i sprint.Leerdam er samboer med Koen Verweij som også er skøyteløper.


== Personlige rekorder ==


== Sammenlagt i verdenscupen i hurtigløp på skøyter ==
Oppdatert etter sesongen 2020/21.


== Referanser ==


== Eksterne lenker ==
(de) Jutta Leerdam – Munzinger Sportsarchiv 
(en) Jutta Leerdam – Olympedia 
(en) Jutta Leerdam – Speedskatingbase.eu 
(en) Jutta Leerdam – SpeedSkatingNews.info 
(en) Jutta Leerdam – SpeedSkatingStats.com 
(en) Jutta Leerdam – TheSports.org
Hølvannet

Hølvannet er en innsjø nord i Aurskog-Høland kommune i Viken. Det er et næringsfattig vann beliggende i myrrike barskogstrakter 248 moh. Vannet ligger ligger i sin helhet innenfor Hølvannet naturreservat, og den nordligste delen strekker seg inn i Aurskog-Høland kommune i Akershus. Utløpet i nordøst via Abbortjenn til Hornsjøen danner fylkesgrensa mellom Akershus og Østfold.


== Referanser ==
E-vita

e-vita var et Oslo-basert IT-selskap med hovedfelt innen portal- og prosessløsninger. e-vita leverte virksomhetsportaler og saksbehandlingsløsninger basert på standard programvare, iKnowBase Enterprise CMS, til offentlig og privat sektor, Selskapet ble stiftet i 1999 leverte over hundre portalprosjekter med tilhørende konsulenttjenester med kjernekompetanse innen portalteknologi og Oracle mellomvare. e-vita AS ble i september 2013 kjøpt av Acando Norge og tjenester og kundeengasjementene er i dag en del av Acando.  


== Eksterne lenker ==
Hjemmeside
Highlands Coffee

Highlands Coffee er en vietnamesisk kaffebarkjede og produsent og distributør av kaffeprodukter. Selskapet ble etablert i Hanoi av amerikansk-vietnameseren David Thai i 1998. 


== Kilder ==
Highlands Coffee, Hjemmeside


== Eksterne lenker ==
(vi) Offisielt nettsted 
(en) Offisielt nettsted 
(en) Highlands Coffee – kategori av bilder, video eller lyd på Commons
Hallvard Natvik

Hallvard Natvik (født 25. mai 1905, død 14. juli 1989 i Volda) var en norsk lege og motstandsmann.
Etter at han var ferdig utdannet lege i 1933, var han privatpraktiserende lege på Åndalsnes og hadde flere vikariater som distriktslege bl.a. i Balestrand (1936), Leikanger (1. halvår 1938) og Selje (2. halvår 1938). I 1935 hadde han ei stilling på Eg asyl i Kristiansand. Han var ved Kirurgisk avdeling ved Haukeland sykehus i Bergen fra 1939 til 1940. Han var distriktslege i Gulen 1. juli 1940 til 30. juni 1948. Under krigen var han kontaktperson i Gulen sammen med lensmannen. De organiserte skyss av Milorg- og Lingefolk så de kom seg vestover til Shetland.
Hallvard Natvik gjorde stor innsats for å bygge gamleheim i Gulen, og både han og kona hans ble æresmedlemmer av Gulen Sanitetslag.  


== Kilder ==
Austgulen, Ingolf: «Distriktslækjar Hallvard Natvik» www.scandion.no
Grima (øy)

Grima er ei øy rett nord for Byrknesøyna i Gulen kommune. Mellom Grima og Byrknesøy går det en smal øst-vestgående naturlig kanal, søndre Grimesund. Langs vestsida av Grima går en nord-sørgående smal kanal som heter Svartsundet.I 1689 brant alle husene på to bruk på øya Grima ned til grunnen.


== Referanser ==
Wilhelm Schreuder

Wilhelm Schreuder (født 1821 i Bergen, død 1873 i Gulen) var en norsk malermester og handelsmann.Wilhelm Schreuder kjøpte det gamle handels- og gjestgiverstedet Skjerjehamn i 1861. Han etablerte i 1870 ei forening som kalte seg "Kommunevenforeningen". Laget arbeidet bl.a. for å få slutt på sultefôring av husdyr, bruk av rusdrikk, og "Skål eller Pengebrullup".
Han drukna i 1873 sammen med datteren Jenny på vei til Eivindvik kyrkje for å konfirmere sønnen Otto Schreuder.  Sønnen Otto tok over Skjerjehamn.


== Referanser ==
Kversøyna

Kversøyna er ei øy like nordvest for Byrknesøyna i Gulen kommune i Sogn og Fjordane.I 1883 mistet et ektepar fra Kversøyna livet under hummerfiske. I februar 1946 forliste sildesnurperen «Lindøy» fra Austevoll vest for Kversøyna og 20 menn omkom.


== Referanser ==
Røytinga

Røytinga er ei øy ytterst på kysten utenfor Byrknesøyna i Gulen kommune. Røytinga ligger like innenfor (øst for) Vassøyane, og avgrenses av Fensfjorden i sør og øygarden i Sognesjøen i nord. Øygruppa har tidligdevonske bergarter, og er bevokst med atlantisk lynghei. Det er et populært område for småbåtfolk, og på vestpynten av den vestre halvdelen av øya (Røytingkalven) står Røytingkalven fyr.
Området ble berørt under den kaledonske fjellkjedefoldingen, da det «nordamerikanske» kontinentet Laurentia støtte sammen med det «nordeuropeiske» Baltika for 425 millioner år siden. Gulen ligger helt i vestre kant av det synlige grunnfjellskjoldet, og omgis av de kaledonske skyvedekkene av tidligere havbunnskorpe som i sammenstøtet ble skjøvet opp på land og preger nabokommunene i sør og sørvest. Men Vassøyane og øya Røytinga helt i sørvest tilhører Solundbassenget fra seinsilur og tidlig devontid. Disse småøyene og hovedøyene i Solund er dekket med konglomerat og sandstein som ligger oppå putelava. Solundbassenget oppstod gjennom en kombinasjon av vulkanistisk havbunnspredning og kystnære avsetninger da det akkurat her, for 420-410 millioner år siden, var litt tilbake av havet (Iapetus) mellom Laurentia og Baltika. Formasjonen er resten av et gjenværende havbasseng som var i bevegelse samtidig som avrenning fra den nye, kaledonske dekket i øst avsatte sandstein oppå eldre bergarter i overgangen fra silur til devon. Bergartene på Vassøyane og Røytinga består således av drøyt 400 millioner år gamle avsetningsbergarter.
Den 6. januar 1993 gikk containerskipet Scan Lifter på grunn i Røytinga. Ombord i båten var det 8 personer, og ingen ble alvorlig skadet. Det var full storm i området. Grunnen til forliset var motorstopp. Det rant ut 55 tonn dieselolje i sjøen, og det gikk mer enn tre år før vraket ble fjernet.


== Referanser ==
Grunnstønad

Grunnstønad er en av folketrygdens ytelser som skal dekke nødvendige ekstrautgifter på grunn av varig skade, sykdom, funksjonshemning eller medfødte misdannelser.
Enkelte tilstander er slik at de nærmest automatisk gir ekstrautgifter til for eksempel dietter, klesslitasje og lignende. (medisiner og tilsvarende blir pr. 2010 vanligvis dekket ved egenandels-/frikortordningen). I andre tilfeller må behovet dokumenteres og ytelsen søkes om. 
Stønaden er fra gammelt av satt til en viss prosent av grunnbeløpet, med trinnvis økning ved særlige ekstrabehov.  Utbetaling foregår via NAV, som også behandler søknader.
Utenom denne ytelsen, finnes hjelpestønad, som dekker en del andre tilstandsrelaterte utgifter.


== Referanser ==
Barbro Elm

Barbro Elm (født 1959) er en svensk diplomat som siden 2010 har vært Sveriges ambassadør i Nord-Korea, der hun erstattet Mats Foyer.Hun kom fra stillingen som rådgiver og redaktør i det svenske Utrikesdepartementets presse og informasjonsenhet.
Hun har blant annet tjenestegjort ved de svenske ambassadene i Bratislava, Madrid og Havanna. Hun har ellers arbeidet med Amerika- og FN-relaterte spørsmål i departementet. Hun har deltatt i et ettårig utvekslingsprosjekt med norsk UD, der hun arbeidet med sikkerhetspolitiske spørsmål.


== Referanser ==


== Eksterne lenker ==
Informasjon om ambassaden i Pyongyang
Leo Burnett Worldwide

Leo Burnett Worldwide er et internasjonalt reklamebyrå med hovedkontor i USA. 
Selskapet ble etablert i Chicago i 1935 av Leo Burnett. I 1950 fikk det sine første store reklameoppdrag, for Kellogg Company og Procter & Gamble.
I 1997 endret Leo Burnett Worldwide logo til de skrevne ordene «Leo Burnett», men i 2002 ble logoen endret til det opprinnelige, en hånd og stjerner.
Leo Burnett Worldwide er del av den franske gruppen Publicis. Reklamebyrået har flere internasjonale kunder og 97 kontorer i 84 land.


== Leo Burnett Kunstutstillinger ==
I 2001 organiserte Leo Burnett en utstilling av den italienske maleren Umberto Pettinicchio, med fotograf Steve McCurry, i Lausanne i Sveits.


== Kitchen Reklamebyrå ==
I Norge er selskapet representert ved Kitchen Reklamebyrå, etablert i 2002. Selskapet har over 40 ansatte, hadde i 2009 bruttoinntekt på 90 millioner, og har fått flere utmerkelser:

Mestvinnende byrå i Gullblyanten i 2005, 2006, 2007, 2008. Nr 2 i 2009.
Gull for mest innovative løsning i Gulltaggen 2009 og Årets Gulltagg i 2007
4 gull i HSMAI i 2010.
21. beste interaktive byrå I verden i The Gunn-report 09.
Sølvfisker hvert år siden etableringen.


== Referanser ==


== Eksterne lenker ==
Offisielt nettsted 
(en) Leo Burnett – kategori av bilder, video eller lyd på Commons 
Offisielt nettsted (Kitchen)
Nr.2 i 2009
Kitchen BEST i aprilWebCitation
Her er gullvinnerne! Kitchen 4 gull, 3 sølv og 11 diplomerWebCitation